ต้อย เศรษฐา ปีติเพลง เหมือนเคย ถูกใช้ในงานฉลองครบรอบราชาภิเษกสมรส
ต้อย เศรษฐา ปลื้มปีติที่มีคนนำเพลง เหมือนเคย ไปใช้ในพรีเซนเทชั่นงานเลี้ยงฉลองครบรอบวันราชาภิเษกสมรสของในหลวง ร.9 และพระราชินี บอกรู้สึกเป็นเกียรติ ไม่เคยคาดคิดว่าพระองค์จะโปรดเพลงที่ตนร้อง เผยจริงๆ ตนเคยได้ยินเรื่องนี้มานานแล้วแต่ไม่กล้าคิดว่าเป็นเรื่องจริง แต่พอมีคนยืนยันว่าจริงก็ดีใจ พร้อมทั้งบอกว่าตอนแรกที่ได้รับการติดต่อมาจากบอย โกสิยพงษ์ ไม่คิดจะร้อง แต่ใจอ่อนยอมร้องเพราะอีฟ พุทธิดา ลูกสาวขอให้ร้อง และใช้เวลาอัดไม่นานก็เสร็จ พอได้ฟังเองก็รู้สึกชอบ ดีใจที่กระแสโซเชียลชื่นชอบเพลงของตนมาก,หลังจากที่มีเรื่องเล่าออกมาว่า พระบาทสมเด็จพระปรมินทรมหาภูมิพลอดุลยเดช โปรดเพลงเหมือนเคย ที่ข้าราชบริพารนำไปใช้เป็นพรีเซนเทชั่นในงานเลี้ยงฉลองครบรอบวันราชาภิเษกสมรสของในหลวงและพระราชินี ซึ่งได้เจอ อาต้อย เศรษฐา ศิระฉายา ที่ไปร่วมถ่ายทำมิวสิกวิดีโอเพลง มองบนฟ้า ค่ายโมโน มิวสิค ร่วมกับ Mono 29 ถามถึงความรู้สึกถึงเรื่องที่มีคนนำเพลง เหมือนเคย ไปประกอบพรีเซนเทชั่นพระบรมฉายาลักษณ์ของในหลวงและพระราชินี ในงานเลี้ยงฉลองครบรอบราชาภิเษกสมรสของพระองค์ท่าน ซึ่งอาต้อยเผยว่า ,ผมไม่ทราบเรื่องเลยนะ เคยมีคนมาบอกเหมือนกัน แต่ไม่ได้พูดที่ไหนเพราะว่าผมไม่แน่ใจว่าเป็นเรื่องจริงหรือไม่ครับ จริงๆ ผมเคยได้ยินมานานแล้วครับ จนเมื่อเร็วๆ นี้ที่มีเรื่องราวแชร์กันมา ผมก็ยังไม่เชื่อ ก็คิดว่าเป็นเรื่องธรรมดาที่ใครก็ได้ ทำพรีเซนเทชั่นแล้วเอาเพลงนี้ใส่ไปครับ แต่ตอนหลังทางทีวีหลายๆ ช่องก็ไปถาม เขาไปหาข้อมูลมา เขาบอกว่าเป็นเรื่องจริง แล้วเชิญผมไปสัมภาษณ์ ได้ไปร้องเพลงให้ฟังครับ ความรู้สึกหลังได้รู้เรื่องก็ปลื้มใจ แค่ท่านแย้มพระสรวลเราก็ดีใจแล้ว ที่สุดแล้วครับ,ได้คุยกับบอย โกสิยพงษ์ ถึงเรื่องนี้บ้างไหม?,ยังไม่ได้คุยเลย พี่บอยยังไม่ได้กลับจากเมืองนอกครับ แต่วันนั้นที่ออกทีวี ผมก็บอกไปว่าผลงานนี้น่าจะเป็นความสำเร็จของพี่บอยมากกว่า เพราะว่าคำร้องเพราะมากครับ,เราเคยคิดไหมว่าจะกลายเป็นเพลงที่พระองค์โปรด?,ไม่ได้คิดเลย ตอนที่พี่บอยส่งเพลงนี้มาให้ร้อง ผมไม่ร้องนะ คือเพลงของเขาเป็นเพลงค่อนข้างสมัยใหม่ เราก็พูดว่าร้องได้เหรอ ดูมันไม่ค่อยเข้ากันเท่าไรนะครับ ก็ไม่ร้องอยู่ตั้งนาน คนที่บังคับให้ร้องคือยัยอีฟ (พุทธิดา ศิระฉายา) ลูกสาว พี่บอยก็คุยกับอีฟว่าบอกให้พ่อร้องหน่อย เพลงนี้ตอนเขาเขียน เขานึกถึงคนที่จะร้องเพลงนี้คือใคร แต่อาก็ปฏิเสธไป เขาก็บอกว่าถ้าพี่ต้อยไม่ร้องก็เก็บไปครับ,แล้วถูกใจตรงไหนถึงรับที่จะร้องเพลงนี้?,อย่างที่บอกไปว่าไม่ได้ถูกใจเลย ไม่ได้อยากร้อง ผมปฏิเสธพี่บอยหลายครั้งมาก แต่อีฟก็ถามผมว่าทำไมพ่อไม่ร้องเพลงนี้ เพลงเขาดีมากนะ ผมก็บอกว่าไม่รู้สิ มันคนละยุครึเปล่า เพลงเขาทันสมัยไปรึเปล่า แล้วเราก็เป็นนักร้องเพลงเก่า เดี๋ยวไปทำเพลงเขาเสียไปอีก เราก็ห่วง อีฟก็บอกว่าเอาเหอะน่า พ่อไปร้องเถอะ เลยรับปากไปว่าจะไปร้องให้ แต่ตอนนั้นงานเยอะมาก ถ่ายละครทุกวัน ตอนนั้นเป็นผู้กำกับละครจักรๆ วงศ์ๆ ครับ ต้องเดินทางไปเพชรบุรีตั้งแต่เช้าทุกวัน ผมก็เลยบอกไปว่าพี่นัด 6 โมงเช้านะเพราะต้องเดินทางไปถ่ายละคร เขาก็บอกว่าได้ครับ เจอกันที่ห้องอัด ตอนนั้นเขามีห้องอัดที่สยามสแควร์ ไปยืนไขกุญแจแล้วเข้าไปร้องเพลง เขาก็เกรงใจเรา เราก็เกรงใจเขา เขาเปิดมาให้ร้อง เราก็ซ้อมเที่ยวสองเที่ยว พอร้องได้แล้วก็เอาเลย ก็ร้องเที่ยวเดียว พี่บอยก็ถามผมว่าพี่พอใจไหมครับ ถ้าพี่ไม่พอใจก็ร้องใหม่อีกที แต่ผมบอกว่าผมพอใจแล้ว (หัวเราะ) เขาก็บอกว่างั้นพี่ร้องอีกทีแล้วกัน เผื่อไปเลือกเอา ก็ร้องแป๊บเดียวก็เสร็จ เขาก็อัดใส่ซีดีมาให้ ขับรถไปก็เปิดฟังไป ก็เออเพราะดีเหมือนกันนะ (ยิ้ม) พอเป็นเพลงก็รู้สึกเพราะครับ คือตอนที่เขาให้ร้องก็เอ๊ะ มันดีจริงเหรอ อีฟก็บอกว่าพ่อ เพลงนี้ดีเลย พี่บอยตั้งใจแต่งให้พ่อร้องครับ,ได้มีโอกาสเห็นพรีเซนเทชั่นไหม?,เห็นนิดเดียวครับ ถ้าเป็นภาพของในหลวงกับพระราชินีก็ตื้นตัน ปลื้มอยู่แล้วครับ แต่ว่าได้มารู้ว่ามีเพลงของเราอยู่ในเวลานั้นด้วย ก็ภาคภูมิใจมากครับ,ครอบครัวว่าไงบ้าง?,ก็ปลื้มครับ,ได้เห็นกระแสโซเชียลเน็ตเวิร์กที่ชื่นชมเพลงนี้ไหม?,ก็อย่างที่บอกว่าอะไรที่ดูเหมือนเราได้ประสบความสำเร็จบางสิ่งบางอย่าง การที่เราร้องเพลงแล้วเกิดเป็นเพลงที่โปรดของพระองค์ท่านแม้แต่นิดเดียวส่วนเดียว ประโยคเดียว ก็เท่ากับว่าชีวิตนี้มีมงคลแล้วครับ,จริงๆ คาดหวังไหมทั้งสองพระองค์จะทรงรู้จักเพลงนี้?,ไม่กล้าครับ บอกตรงๆ ไม่กล้าคาดคิดอะไรไปถึงขนาดนั้น บางทีท่านอาจจะไม่ได้ทรงเลือกเพลงนี้ อาจจะมีคนเลือกให้ คนทำพรีเซนเทชั่นอาจจะเลือกเพลงนี้เข้าไปใส่ในนั้น แล้วพระองค์ท่านก็อาจจะตรัสว่าโอเคนะ ก็ดี ท่านคงไม่ได้โปรดอะไรมาก ผมไม่กล้าคิดมากครับ แต่ถามว่าภูมิใจไหมภูมิใจ ปลื้มใจ เป็นเกียรติกับชีวิตครับ อะไรที่เกี่ยวข้องกับพระองค์ท่านรวมถึงพระราชินีเป็นอะไรที่ผมภูมิใจและปลื้มใจทุกครั้ง,จะส่งต่อเพลงนี้ให้ลูกๆ หลานๆ ไหม?,ไม่ได้ร้องตั้งนานแล้วนะ วันก่อนขึ้นไปยืนร้องที่ช่อง 3 ไปท่องเนื้ออยู่ตั้งนานก่อนจะเข้าไป แต่ตั้งแต่นี้ต่อไปคงต้องร้องในทุกๆ คอนเสิร์ตแล้วครับ.
ต้อย เศรษฐา ปลื้มปีติที่มีคนนำเพลงเหมือนเคยไปใช้ในพรีเซนเทชั่นงานเลี้ยงฉลองครบรอบวันราชาภิเษกสมรสของในหลวง ร.9 และพระราชินี บอกรู้สึกเป็นเกียรติ ไม่เคยคาดคิดว่าพระองค์จะโปรดเพลงที่ตนร้อง 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,อาต้อย เศรษฐา ศิระฉายา,ต้อย เศรษฐา ศิระฉายา,เพลง เหมือนเคย